OpenLLM-France/wikimedia huggingface dataset:
# Gat (estri)

Un gat, grill, manota o cric és una màquina que serveix per aixecar objectes molt pesants o aplicar grans forces lineals.

## Descripció

La seva base pot ser hidràulica o mecànica. Els gats mecànics, fonamentats en el caragol (enginyeria) serveixen per a aixecar càrregues petites, com ara cotxes (sovint formen part de l'equipament que aquests porten per tal de canviar els pneumàtics crebats). Els crics hidràulics s'empren en enginyeria i construcció (per exemple, per a tensar cables en el formigó pretesat.
Els gats solen tenir una capacitat d'elevació màxima (per exemple, 1,5 tones o 3 tones). Els gats industrials es poden classificar per a moltes tones de càrrega.

## Història

Al Renaixement es comença a desenvolupar el coneixement pràctic i teòric de com funcionen engranatges i peces roscades. Per trobar els primers dissenys de mecanismes mecànics per a l'elevació de càrregues pesades, relacionats amb allò que avui dia es coneixen com a gats mecànics; cal observar alguns dels dibuixos del segle xvi que formen part del Codex Atlanticus de Leonardo da Vinci.
Els primers cotxes equipats amb una roda de recanvi inflada van ser els Rambler el 1906.

## Referències

* ↑ Plaza, David. «Gato: qué es y qué tipos hay, ¿cuál es mejor para tu vehículo?» (en castellà). Motor.es, 23-03-2013. [Consulta: 6 juliol 2024].
* ↑ VanGelder, Kirk; VanGelder, Kirk T. Fundamentals of Automotive Technology (en anglès). Jones & Bartlett Learning, 2022-02-23, p. 115. ISBN 978-1-284-23035-2.
* ↑ Cerveró Melia, Ernesto; Ferrer Gisbert, Pablo; Capuz Rizo, Salvador «Análisis de la documentación técnica de los diseños y proyectos de Leonardo da Vinci». Comunicaciones presentadas al XXIII Congreso Internacional de Ingeniería de Proyectos: celebrado en Málaga del 10 al 12 de julio de 2019, 2019. Asociación Española de Ingeniería de Proyectos (AEIPRO), 2019, pàg. 116.
* ↑ Cerveró Melia, Ernesto. Contribución de la obra científicotécnica de Leonardo da Vinci a los proyectos de ingeniería (Tesi) (en castellà). Universitat Politècnica de València, 2021.
* ↑ Hyde, Charles K. Storied Independent Automakers: Nash, Hudson, and American Motors (en anglès). Wayne State University Press, 2009, p. 12. ISBN 978-0-8143-3446-1.

## Vegeu també

* Clau dinamomètrica
* Alineador de fars

## Enllaços externs

* Fotografia de Jean Joseph Etienne Lenoir Arxivat 2011-08-16 a Wayback Machine.
* Encyclopædia Britannica Article Etienne Lenoir
Viccionari
# Constanci Ducas

Constanci Ducas fou emperador romà d'Orient, fill de Constantí X Ducas, al qual va succeir el 1067 juntament amb els seus germans Miquel Ducas i Andrònic Ducas i sota regència de la seva mare Eudòxia. Aquesta es va casar amb el general Romà Diògenes que fou proclamar emperador com Romà IV Diògenes per decisió d'Eudòxia.
Romà IV fou capturat pels turcs seljúcides el 1071. Constanci i els seus germans foren proclamats emperadors, però el poder real va passar al germà gran, Miquel VII Ducas. Nicèfor III Botaniates, emperador el 1078, el va confinar en un monestir i la seva sort final és incerta; potser va morir el mateix any a causa de les tortures que se li van fer, o el 1082 en una batalla entre forces de l'emperador Aleix I Comnè i Robert Guiscard.
# Cariocaràcies

Caryocaraceae (sinònim Rhizobolaceae DC.) és una família de plantes amb flors que consta de dos gèneres i unes 25 espècies. La seva distribució és exclusivament neotropical. Algunes espècies tenen fruits comestibles.

## Taxonomia
### Anthodiscus

* Anthodiscus obovatus Benth. ex Wittm.
* Anthodiscus pilosus Ducke

### Caryocar

* Caryocar amygdaliferum Mutis
* Caryocar barbinerve Miq. (Brasil: Bahia)
* Caryocar brasiliense Cambess. (Brasil)
* Caryocar coriaceum Wittm.
* Caryocar costaricense Donn. Sm. (Costa Rica, Panamà)
* Caryocar cuneatum Wittm.
* Caryocar edule Casar.
* Caryocar glabrum Pers.
* Caryocar intermedium Wittm.
* Caryocar nuciferum L. - (Colòmbia, el Perú, Veneçuela)
* Caryocar microcarpum Ducke
* Caryocar montanum (Guyana)
* Caryocar tomentosum Willd.
* Caryocar villosum (Aubl.) Pers.

## Referències

* Hoehne, F. C. (1946). Frutas Indígenas. Instituto de Botânica da Secretaria de Agricultura, Indústria e Comércio de São Paulo (en portuguès).
* Germplasm Resources Information Network (GRIN) Taxonomy for Plants Arxivat 2000-04-12 a Wayback Machine.
* Caryocar species Arxivat 2006-05-18 a Wayback Machine.
* Caryocaraceae Arxivat 2006-04-26 a Wayback Machine. in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. Arxivat 2007-01-03 a Wayback Machine. http://delta-intkey.com Arxivat 2007-01-03 a Wayback Machine.
# La follia del desig

La follia del desig és un drama en dos actes, original de Josep Maria de Sagarra, estrenat al teatre Romea, la nit del 15 de desembre de 1925.

## Repartiment de l'estrena

* Samuel Ivanovitx (65 anys): Joaquim Montero
* Caterina (20 anys): Maria Vila
* Eva (50 anys): Matilde Xatart
* Marcel Brecourt (35 anys)': Pius Daví
* Clidford (50 anys): Lluís Teixidó
* Jackson (40 anys): Francesc Ferràndiz
* Steward (42 anys): Antoni Martí
* Jimmy (45 anys): Just Gómez
* Direcció artística: Joaquim Montero

## Edicions

* La Escena Catalana. Any VIII (segona època). Barcelona, 19 de desembre de 1925. Núm. 193
# Philautus beddomii

Philautus beddomii és una espècie de granota que es troba a l'Índia.
Està amenaçada d'extinció per la pèrdua del seu hàbitat natural.

## Referències

* Biju, S.D., Dutta, S., Vasudevan, K., Vijayakumar, S.P., Srinivasulu, C. & Bhupathy, S. 2004. Philautus beddomii. Llista Vermella d'Espècies Amenaçades de la UICN 2006. Consulta: 8 de gener de 2008.
# Ц

Ц, ц (en cursiva: Ц, ц) és una lletra de l'alfabet ciríl·lic, 23a en l'alfabet búlgar, 24a en l'alfabet rus, 25a en la bielarussa, 27a en la ucraïnesa i sèrvia i 28a en la macedònica.
En rus presenta el so sord alveolar fricatiu /ts/, com la ts a pots. Es pensa que prové de la lletra hebrea Tzadi (צ) (àrab:Tsad ص), a través de la lletra glagolítica Tsi: En rus s'empra igualment en paraules d'origen eslau com en estrangerismes. Per exemple, substituint la C llatina en llatinismes com цирк (circ), центр (centre); i la Z alemanya en germanismes com плац (Platz), цинк (Zink). Paraules russes que comencen per ц, com царь (tsar), són estranyes, i gairebé cap d'elles són d'origen eslau (tsar prové de Cèsar). Una regla significativa de l'ortografia russa és que ц va rarament seguida per ы, amb l'excepció de la terminació -ы del nombre plural (танец–танцы) i algunes declinacions (девица–девицы). Les poques paraules que inclouen цы al mig o al començament s'aprenen de memòria a l'escola: цыган, цыкать, цыпленок, цыпочки, цып-цып, цыц. També poden trobar-se en texts antics alguns casos obsolets, com цынга (цинга), цыновка (циновка), панцырь (панцирь), etc.

## Taula de codis

    Codificació de caràctersTipusDecimalHexadecimalOctalBinari UnicodeMajúscula106204260020460000 0100 0010 0110 Minúscula109404460021060000 0100 0100 0110 ISO 8859-5Majúscula198C63061100 0110 Minúscula230E63461110 0110 KOI 8Majúscula227E33431110 0011 Minúscula195C33031100 0011 Windows 1251Majúscula214D63261101 0110 Minúscula246F63661111 0110
# Bobsleigh als Jocs Olímpics d'hivern de 1972

Als Jocs Olímpics d'Hivern de 1972 celebrats a la ciutat de Sapporo (Japó) es disputaren dues proves de bobsleigh, ambdues en categoria masculina.
Les proves es realitzaren entre els dies 4 i 12 de febrer de 1972 a les instal·lacions de Teine-ku. Participaren un total de 79 corredors d'11 comitès nacionals diferents.

## Resum de medalles

| Prova | Or | Argent | Bronze |
| Bobs a 2 Detalls | RFA RFA IIWolfgang Zimmerer Peter Utzschneider | RFA RFA IHorst Floth Pepi Bader | Suïssa Suïssa IJean Wicki Edy Hubacher |
| Bobs a 4 Detalls | Suïssa Suïssa IJean Wicki Edy Hubacher Hans Leutenegger Werner Carmichel | Itàlia Itàlia INevio de Zordo Gianni Bonichon Adriano Frassinelli Corrado dal Fabbro | RFA RFA IWolfgang Zimmerer Peter Utzschneider Stefan Gaisreiter Walter Steinbauer |

## Medaller

| Posició | País | | | | Total |
| 1 | RFA | 1 | 1 | 1 | 3 |
| 2 | Suïssa | 1 | 0 | 1 | 2 |
| 3 | Itàlia | 0 | 1 | 0 | 1 |
# Ftiòtida

* Per a altres significats, vegeu «Unitat perifèrica de Ftiòtida».
La Ftiòtida (grec antic: Φθιῶτις), dita també Acaia Ftiòtida (grec antic: Ἀχαΐα Φθιῶτις 'l'Acaia de la Ftiòtida'), era un districte del sud-est de Tessàlia, habitat pels aqueus ftiòtides, nom amb què s'acostumava a anomenar els membres de la lliga Amfictiònica. Estrabó situa el districte al sud de Tessàlia, del golf Malíac fins a Dolòpia i les muntanyes del Pindos, amb Farsàlia al nord. Es correspon amb l'actual Unitat perifèrica de Ftiòtida, per bé que aquesta es troba desplaçada cap al sud, i inclou totes dues bandes del golf Malíac, mentre que l'antiga Ftiòtida n'inclou només la costa nord.
El nom de la contrada prove de l'antiga ciutat de Ftia, molt important als poemes homèrics per tal com és la pàtria dels mirmídons i, per extensió, del mateix Aquil·les. Al seu torn, el relat mític feia venir el nom de l'heroi epònim Ftios. L'antiga Ftia no ha estat mai localitzada, i per això hom ha proposat que fos un antic nom de la ciutat de Farsàlia.
Segons que es desprèn del relat homèric, els habitants de l'Acaia Ftiòtida eren aqueus de la Ftiòtida, mentre que els altres aqueus eren els habitants del Peloponnès. Cal tenir en compte que, en Homer, el nom dels grecs és aqueus; a l'època arcaica aquest gentilici fou substituït per hel·lens ('grecs'), i aqueus passà a referir-se als grecs del nord del Peloponnès, a la regió que passà a rebre el nom d'Acaia. Sembla que els grecs originalment provenien de la Ftiòtida, d'on s'estengueren, en època micènica, pel Peloponnès, les illes i la costa occidental de l'Àsia Menor: en efecte, segons els relats mítics Hel·len, heroi epònim dels grecs, era el rei de Ftia.
La ciutat principal era Làmia. Altres ciutats del districte eren: Melitea, Larissa Cremaste, Pteleon i Halos.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015. ISBN 9788441224223.
* 1 2 3 4 Smith, William (ed.). «Thessalia». Dictionary of Greek and Roman Geography (1854). [Consulta: 27 desembre 2020].

## Enllaços externs

* Phthiotis a Brill Reference
# Constance Smedley

Constance Smedley (20 de juny de 1876 - 9 de març de 1941) va ser una dramaturga i artista britànica, il·lustradora i escenògrafa, fundadora dels Lyceum Club.

## Biografia

Smedley va néixer a Trinity Road, Handsworth, a prop de Birmingham, el 1876. Va estudiar a l'Escola d'Art de Birmingham i el seu interès es va centrar a escriure obres de teatre. Al 1909 es va casar amb l'artista Maxwell Armfield. Com molts amb connexions amb el moviment Arts and Crafts a Birmingham, es van establir a Cotswolds. Al cens de 1911, tots dos apareixen com a residents a Minchinhampton (Gloucestershire). La parella es va convertir en col·laboradors estrets: treballant junts per combinar disseny, il·lustració, text i teatre.
Les dones aspirants a ser escriptores i artistes necessitaven –com ja tenien els homes– un lloc on trobar-se sense haver de convidar la gent a casa seva, un club respectable que oferís una bona hospitalitat. El comitè fundador decidí ampliar les possibilitats de les futures dones associades, i admetre des de dones artistes i escriptores fins a altres professionals, i fins i tot les filles o dones d'homes destacats. Lady Frances Balfour va acceptar dirigir el nou club i va ocupar la presidència durant 15 anys.
Es va publicar un anunci a l'Anuari femení anglès i Smedley es va convertir en el fundadora del Lyceum Club. La seva seu es trobava al número 128 de Picadilly, on hi havia també una galeria d'art.
A partir de 1915, ella i la seva parella, que havien portat el seu activisme a l'escola de teatre Greenleaf, van viure i treballar als Estats Units durant els anys 1915-22, on ella i Armfield van deixar el seu rastre en els moviments teatrals de Nova York i Califòrnia. Constance va morir al 1941 a West Wycombe.
Els Lyceum Club es van anar estenent en els anys successius a diferents ciutats de tots els continents.

## Referències

* 1 2 «Constance Smedley. Founder. International Association of Lyceum Clubs» (en anglès). International Association of Lyceum Clubs, 20-05-2017. Arxivat de l'original el 14 de juliol 2019. [Consulta: desembre 2019].
* ↑ Brockington, Grace. «Smedley [married name Armfield, (Annie) Constance (1876–1941)]» (en anglès). Oxford DNB. Oxford University Press, 23-09-2004. [Consulta: desembre 2019].
* ↑ womenshisgorynetwork. «Constance Smedley. Renaissance Woman» (en anglès), 09-03-2012. [Consulta: 31 agost 2016].
* ↑ «Constance Smedley – Renaissance Woman» (en anglès). Women's History Network, 09-03-2012. [Consulta: desembre 2019].
# Carvajal

Carvajal és el nom dels següents personatges:
* Álvaro Carvajal Melgarejo (Madrid, 1872 - Monteaux, 1955), aristòcrata i polític espanyol
* Armando Carvajal Quiroz (Santiago de Xile, 1893 - 1972), director d'orquestra i compositor xilè
* Francisco Carvajal (Campeche, 1870 - ciutat de Mèxic, 1932), president interí de Mèxic del (1914)
* Francisco de Carvajal (Rágama, Salamanca, 1464 - Cusco, Perú, 1548), conqueridor espanyol
* Francisco Javier Carvajal Ferrer (Barcelona, 1926), arquitecte
* José Carvajal Puente (Sevilla, 1968), futbolista andalús que jugava de davanter
* José Federico de Carvajal Pérez (Màlaga, 1930), polític i advocat espanyol, President del Senat (1982 -89)
* Luis Firmin de Carvajal (Lima, Virregnat de Perú, 1752 - Sant Llorenç de la Muga, 1794), militar
* Rodrigo Javier Millar Carvajal (Arauco, Xile, 1981), futbolista xilè
* Valentín Lamas Carvajal (Ourense 1849 - 1906), escriptor gallec
* Daniel Carvajal Ramos (Leganés, 1992), futbolista espanyol
# Lantz

Lantz (oficialment, en castellà Lanz) és un municipi de Navarra, a la comarca d'Ultzamaldea, dins la merindad de Pamplona.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 122 | 119 | 120 | 123 | 118 | 120 | 121 | 124 | 119 | 115 | 117 |
| Fonts: Lantz i Institut d'Estadística de Navarra |||||||||||
# Perizoma albulata

Perizoma albulata és una espècie de lepidòpter ditrisi de la família dels geomètrids (Geometridae). La papallona té una envergadura de 10 a 12 mm. L'espècie hiberna com a pupa a terra. Les larves s'alimenten de les llavors de Rhinanthus minor.

## Referències

* ↑ «Perizoma albulata (Denis & Schiffermüller, 1775)» (en castellà). Biodiversidad Virtual. [Consulta: 22 abril 2019].
# Froville

Froville és un municipi francès situat al departament de Meurthe i Mosel·la i a la regió del Gran Est. L'any 2007 tenia 123 habitants.

## Demografia
### Població

El 2007 la població de fet de Froville era de 123 persones. Hi havia 40 famílies, de les quals 4 eren unipersonals (4 dones vivint soles i 4 dones vivint soles), 8 parelles sense fills, 24 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 52 habitatges, 42 eren l'habitatge principal de la família, 3 eren segones residències i 7 estaven desocupats. 43 eren cases i 9 eren apartaments. Dels 42 habitatges principals, 34 estaven ocupats pels seus propietaris i 8 estaven llogats i ocupats pels llogaters; 1 tenia dues cambres, 6 en tenien tres, 8 en tenien quatre i 27 en tenien cinc o més. 30 habitatges disposaven pel capbaix d'una plaça de pàrquing. A 17 habitatges hi havia un automòbil i a 23 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Froville el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 0 | 65 a 69 | 0 |
| 4 | 60 a 64 | 0 |
| 0 | 55 a 59 | 4 |
| 0 | 50 a 54 | 4 |
| 0 | 45 a 49 | 0 |
| 4 | 40 a 44 | 0 |
| 8 | 35 a 39 | 8 |
| 12 | 30 a 34 | 12 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 8 | 10 a 14 | 0 |
| 12 | 5 a 9 | 4 |
| 20 | 0 a 4 | 4 |

## Economia

El 2007 la població en edat de treballar era de 83 persones, 66 eren actives i 17 eren inactives. De les 66 persones actives 62 estaven ocupades (39 homes i 23 dones) i 4 estaven aturades (3 homes i 1 dona). De les 17 persones inactives 4 estaven jubilades, 4 estaven estudiant i 9 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa financera.
L'any 2000 a Froville hi havia 4 explotacions agrícoles.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Froville a l'INSEE.
* Évolution et structure de la population Fitxa amb el detall de dades de Froville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Strobelite

«Strobelite» és una cançó de la banda virtual de rock alternatiu Gorillaz que van publicar com a setè senzill del darrer àlbum Humanz. Van comptar amb la col·laboració del músic electrònic Peven Everett en les veus.
El 7 d'agost van llançar també el videoclip creat per Passion Pictures. Aquest es tracta d'una combinació d'imatges en moviment real i 3D CGI. Aquesta tècnica ja l'havien utilitzat anteriorment per «Stylo» (2010), i els va permetre animar virtualment els membres de la banda i altres col·laboradors de Gorillaz van poder participar-hi en forma de cameo. com per exemple Vince Staples, Posdnous, Jehnny Beth i Phil Cornwell.

## Referències

* ↑ Kreps, Daniel. «Watch Gorillaz Tear Up Dance Floor in 'Strobelite' Video» (en anglès). Rolling Stone, 07-08-2017. Arxivat de l'original el 2017-12-04. [Consulta: 22 agost 2017].
* ↑ Farr, Kristin. «Gorillaz > The Humanz condition» (en anglès). Juxtapoz.com. [Consulta: 22 agost 2017].
# Quercus breviloba

Quercus breviloba és una espècie de roure que pertany a la família de les fagàcies i està dins de la secció dels roures blancs.

## Descripció

Quercus breviloba creix fins a una alçada de 12 m, amb un diàmetre a l'alçada de l'home de 81 cm i l'escorça és escamosa i grisa. Les fulles fan entre els 3–8 cm de llarg per els 2-4,5 cm d'ample, amb les puntes "àmpliament arrodonides i sense truges". Les formes del limbe de les fulles són "estretament obovades a oblanceolades o estretament el·líptiques". Les branquetes són glabres o poden tenir "pèls dispersos". Les parts inferiors de les fulles tenen "nombrosos pèls estrellats sèssils amb raigs de propagació horitzontal.

## Distribució

Quercus breviloba creix a algunes parts del sud dels Estats Units (Oklahoma i Texas), i als estats del nord-est de Mèxic (Coahuila, Nuevo León i Tamaulipas).

## Taxonomia

Quercus breviloba va ser descrita per Charles Sprague Sargent i publicat a Garden & Forest 8: 93 a l'any 1895.

### Etimologia

Quercus: nom genèric del llatí que designava igualment al roure i a l'alzina.
breviloba: epítet llatí que significa "amb lòbuls curts o petits".

### Sinonimia

* Quercus durandii var. breviloba (Torr.) Palmer
* Quercus sinuata var. breviloba (Torr.) C. H. Mull.

## Referències

* 1 2 3 Duncan, Wilbur H.; Marion B. Duncan Trees of the Southeastern United States (en anglès), 1988, p. 275. ISBN 0-8203-1469-2.
* 1 2 «PLANTS Profile for Quercus sinuata var. breviloba». PLANTS database. USDA. [Consulta: 28 juliol 2009].
* 1 2 «Quercus durandii var. breviloba 455067» (en anglès). Germplasm Resources Information Network (GRIN). Agricultural Research Service, Department of Agriculture of United States.
* ↑ «Quercus breviloba». Tropicos.org. Missouri Botanical Garden. [Consulta: 31 maig 2020].
* ↑ «Dictionary of Botanical Epithets». [Consulta: 29 desembre 2020].

## Enllaços externs

* Quercus sinuata var. breviloba in Flora of North America @ efloras.org
# Sainte-Marie-Kerque

Sainte-Marie-Kerque és un municipi francès, situat al departament del Pas de Calais i a la regió dels Alts de França. L'any 1999 tenia 1.412 habitants.
Es troba al nord del departament del Pas de Calais. Està a prop del departament del Nord i de la ciutat d'Audruicq, al cantó d'Audruicq, que al seu torn forma part del districte de Saint-Omer. L'alcalde de la ciutat és Jean Vasseur (2001-2008).

## Vegeu també

* Llista de municipis del Pas de Calais

## Enllaços externs

* Sainte-Marie-Kerque al lloc web de l'INSEE
# Lanugen

El lanugen és el borrissol fi que recobreix el cos dels nadons tot just en néixer, i que substitueix el vèrnix del fetus. Desapareix al cap de pocs dies del part.
També pot trobar-se de forma més persistent en determinades alteracions congènites i cutànies.
També pot aparèixer en anorèxia nerviosa per la ràpida deballada del greix corporal
# Pila

«Pila» té aquests significats:
* Pila galvànica dispositiu que consisteix en dos metalls diferents connectats per mitjà d'un pont salí o un disc porós situat entre cada mitja cel·la
* Pila o bateria elèctrica, generador electroquímic d'electricitat
* Pila (estructura de dades), estructura de dades seqüencial
* Piła, antic voivodat i ciutat de Polònia

## Vegeu també

* Píla
Viccionari
# Brétigny (Oise)

Brétigny és un municipi francès, situat al departament de l'Oise i a la regió dels Alts de França
# Ratenelle

Ratenelle és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 373 habitants.

## Història

Llista dels alcaldes successius :
| Data d'elecció | Identitat |
| 1988-2000 | Lionel Goyard |
| 2000-2008 | Laurent Louis |
| 2008-2010 | Véronique Fouillouse |
| 2010- | Claude Barbier |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 318 | 327 | 321 | 310 | 286 | 341 | 373 |
| A partir de 1990: Població sense dobles comptes |||||||
# Muskego

Muskego és una població dels Estats Units a l'estat de Wisconsin. Segons el cens del 2005 tenia 22.817 habitants.

## Demografia

Segons el cens del 2000, Muskego tenia 22.817 habitants. La densitat de població era de 264,5 habitants per km².
Dels 7.533 habitatges en un 39,7% hi vivien nens de menys de 18 anys, en un 71,4% hi vivien parelles casades, en un 6,7% dones solteres, i en un 18,9% no eren unitats familiars. En el 14,7% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,13.
Per edats la població es repartia de la següent manera: un 27,5% tenia menys de 18 anys, un 6,1% entre 18 i 24, un 31,5% entre 25 i 44, un 24,9% de 45 a 60 i un 10% 65 anys o més.
L'edat mediana era de 38 anys. Per cada 100 dones de 18 o més anys hi havia 96,3 homes.
La renda mediana per habitatge era de 64.247$ i la renda mediana per família de 69.722$. Els homes tenien una renda mediana de 49.386$ mentre que les dones 30.714$. La renda per capita de la població era de 26.199$. Aproximadament l'1% de les famílies i l'1,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Muskego». American Fact Finder. Oficina del Cens dels Estats Units, 12-01-2010.
* 1 2 «Fact Sheet- Muskego» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].